Յաճախ կը յիշենք ամերիկացիներու այն ծանօթ խօսքը, թէ՝ «Նպատակի մը հասնելու համար, յաջող մէկը ըլլալու համար, մարդ պէտք է անսովոր, ամէն մէկու ըրածէն բոլորովին տարբեր բան մը ընէ, իսկ եթէ չի կրնար եզական եւ աննախընթաց բան մը ընել՝ սովորական բան մը թող ընէ, բայց լաւագոյնը ընէ»։ Բայց եզական բան մը կամ հասարակ բան մը լաւագոյն կերպով կատարելու համար մարդ միշտ պէտք ունի վստահելի մէկու մը, քանի որ բնականօրէն ան ունի տկարութիւններ եւ թերութիւններ։